Video: Waaghals se langste vlug deur tonnelsSkermgreep uit die video Dario Costa, ŉ Italiaanse kunsvlieënier, se naam is in die Guinness-wêreldrekordboek opgeskryf toe hy met ŉ vliegtuig deur twee tonnels in Istanbul, Turkye, gevlieg het. Beeldmateriaal van die vlug is op 4 September deur die Oostenrykse maatskappy Red Bull op Facebook gedeel. Die video is reeds deur meer as 7 miljoen mense gekyk. Costa se vlug begin in een van die Çatalca-tonnels buite Istanbul. Hy is in die lug voor hy die eerste tonnel verlaag. Die tweede tonnel is lank, maar Costa vlieg ook maklik deur dié een. Net ná die tweede tonnel wys ŉ kamera in die vliegtuig hoe Costa skree en van vreugde huil. “Dario het pas die vlugbedryf na ŉ ander vlak geneem met sy vlug deur Istanbul se Çatalca-tonnels. Hy het 2,6 km deur twee tonnels gevlieg met ŉ gemiddelde spoed van 245,7 km/h. Hy word nou ook ŉ Guinness-wêreldrekord-vlieënier.” Die toertjie het ook ander rekords gehaal: die eerste vlug deur ŉ tonnel; die eerste vliegtuig deur twee tonnels; die eerste vliegtuig wat in ŉ tonnel opstyg en die langste vlug onder ŉ soliede voorwerp. Kykers was verstom oor die beeldmateriaal. Een gebruiker, Finn James, het geskryf: “Absoluut ongelooflik. Baie geluk, Dario. Ek het in my sitkamer saam met jou geskree toe ek my asem teruggekry het! Die presisie en meesterlike beheer was ongelooflik om te sien.” Dario Costa Flies Through 2 Of Istanbul's Çatalca Tunnels your eyes are not deceiving you, Dario Costa really just did that ????Dario just took the aviation game to another level with his flight through Istanbul's Çatalca Tunnels, flying for 2.6km through 2 tunnels at an average speed of 245.07 km/h and becoming a Guinness World Record setting pilot in the process ???? Posted by Red Bull on Saturday, September 4, 2021